વડાપ્રધાન નરેન્દ્ર મોદી ગુજરાતના મુખ્યમંત્રી હતા ત્યારે સરકાર તમારા દ્વારે સૂત્ર હેઠળ ૧૫મી ઓગષ્ટ અને ૨૬મી જાન્યુઆરી રાષ્ટ્રીય પર્વોની ઉજવણી જિલ્લા કક્ષાએ કરવાનો નિર્ણય લેવાયો હતો. આ પરંપરા હેઠળ સુરેન્દ્રનગર શહેરમાં રાજ્યના મુખ્યમંત્રી નરેન્દ્ર મોદીએ હાથી પર સંવિધાન યાત્રા કાઢી કરોડો રૂપિયાનું પેકેજ જાહેર કરી, વિકાસના કામોની ઘોષણા કરી હતી. રાજ્ય સરકાર દ્વારા દર વર્ષે અલગ અલગ જિલ્લામાં રાષ્ટ્રીય પર્વની ઉજવણીની પરંપરા શરૂ કરી છે ત્યારે ફરીથી સ્વાતંત્ર દિન, ૧૫ મી ઓગષ્‍ટ-૨૦૧૮ની રાજય કક્ષાની ઉજવણી સુરેન્દ્રગર ખાતે કરવાનું નક્કી કરવામાં આવેલ છે.